Španski superkup 2003.
Supercopa de España 2003. je bilo nogometno takmičenje u organizaciji nogometnog saveza Španije u kojem su se sastali pobjednik La Lige 2002/03. Real Madrid i pobjednik kupa 2002/03. RCD Mallorca. Finale superkupa se odigralo u dvije utakmice: 24. i 27. augusta 2003. godine. Prva utakmica superkupa se odigrala na stadionu Son Moix u kojoj je RCD Mallorca golovima Brugginka u 45. minuti i Eto'oa u 48. minuti utakmice ostvarila pobjedu rezultatom 2-1. Jedini gol za Real Madrid postigao je Luís Figo u 18. minuti utakmice. U uzvratnoj utakmici na stadionu Santiago Bernabéu, Real Madrid je ostvario ubjedljivu pobjedu rezultatom 3-0. Golove za Real Madrid su postigli Raúl González u 44, Ronaldo u 52. i David Beckham u 73. minuti utakmice. Sveukupnim rezultatom 4-2 Real Madrid je osvojio svoj sedmi superkup.